[image: gerbs_bw-02]
Latvijas Republika
Jelgavas valstspilsētas pašvaldības dome
Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv
	


LĒMUMS
Jelgavā


	30.07.2026.
	Nr.12/27



DZĪVOKĻA ĪPAŠUMA VECPILSĒTAS IELĀ 9-12, JELGAVĀ
ATSAVINĀŠANAS UZSĀKŠANA UN IZSOLES NOTEIKUMU APSTIPRINĀŠANA

Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
[bookmark: _Hlk163476890]Dzīvokļa īpašums ar kadastra numuru 09009021229 Vecpilsētas ielā 9-12, Jelgavā (turpmāk – Dzīvokļa īpašums), kas sastāv no dzīvokļa Nr. 12 (telpu grupas kadastra apzīmējums 09000040414001010, viena istaba, krāsns apkure, kopējā platība 14,0 m2) un tam piekrītošajām kopīpašuma 140/5369 domājamām daļām no būvēm (kadastra apzīmējums 09000040414001, 09000040414002) un zemes (kadastra apzīmējums 09000040414), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 6126-12 uz Jelgavas valstspilsētas pašvaldības vārda.
Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.
Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Vecpilsētas ielā 9, Jelgavā remontam. 
Jelgavas valstspilsētas pašvaldības Dzīvokļu komisija 2025. gada 11. novembrī pieņēma lēmumu Nr. 12/14.11. “Pašvaldības dzīvojamās telpas Vecpilsētas ielā 9-12, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai. 
Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2030. gada 21. jūnijam) novērtēja Dzīvokļa īpašumu un noteica tā vērtību 2100,00 euro (divi tūkstoši viens simts euro), t.sk. zemes domājamo daļu vērtību 500,00 euro (pieci simti euro). 
Nekustamā īpašuma Valsts kadastra informācijas sistēmā Dzīvokļa īpašuma universālā kadastrālā vērtība ir noteikta 2274,00 euro (divi tūkstoši divi simti septiņdesmit četri euro), t.sk. zemes domājamo daļu universālā kadastrālā vērtība 401,72 euro (četri simti viens euro, 72 centi).
Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt elektroniska ar augšupejošu soli.
Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. 
[bookmark: _Hlk163476973]Jelgavas valstspilsētas pašvaldības īpašuma atsavināšanas komisija 2026. gada 6. maijā noteica Dzīvokļa īpašuma nosacīto cenu 2300,00 euro (divi tūkstoši trīs simti euro), izsoles soli 100,00 euro (viens simts euro), izsoles nodrošinājumu 230,00 euro (divi simti trīsdesmit euro) un maksimālo nomaksas termiņu – 5 gadus. 
Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2025. gada 11. novembra lēmumu Nr. 12/14.11. “Pašvaldības dzīvojamās telpas Vecpilsētas ielā 9-12, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2026. gada 6. maija lēmumu Nr. 4/12 “Dzīvokļa īpašuma Vecpilsētas ielā 9-12, Jelgavā atsavināšana”,  

JELGAVAS VALSTSPILSĒTAS PAŠVALDĪBAS DOME NOLEMJ:
1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009021229 Vecpilsētas ielā 9-12, Jelgavā, kas sastāv no dzīvokļa Nr. 12 (telpu grupas kadastra apzīmējums 09000040414001010, kopējā platība 14,0 m2) un tam piekrītošajām kopīpašuma 140/5369 domājamām daļām no būvēm (kadastra apzīmējums 09000040414001, 09000040414002) un zemes (kadastra apzīmējums 09000040414), pārdodot to elektroniskā izsolē ar augšupejošu soli.
2. Noteikt dzīvokļa īpašuma Vecpilsētas ielā 9-12, Jelgavā, pārdošanas nosacīto cenu (izsoles sākumcenu) 2300,00 euro (divi tūkstoši trīs simti euro), izsoles soli 100,00 euro (viens simts euro), izsoles nodrošinājumu 230,00 euro (divi simti trīsdesmit euro) un maksimālo nomaksas termiņu – 5 gadus.
3. Apstiprināt dzīvokļa īpašuma Vecpilsētas ielā 9-12, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Vecpilsētas ielā 9-12, Jelgavā izsoli normatīvajos aktos noteiktajā kārtībā.

